**Szentendre Város Önkormányzat**

**Polgármesterének**

**200/2020. (XII.17.) számú határozata**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján, a 478/2020. (XI.3.) Korm. rendelettel kihirdetett veszélyhelyzetre tekintettel a veszélyhelyzet idejére biztosított polgármesteri jogkörömben eljárva a takarékos gazdálkodás érdekében 2020. december 18. napjától a veszélyhelyzet fennállásáig az alábbiakat rendelem el:

1. Szentendre Városi Óvodák, Szentendrei Rendészeti Intézmény, Püspökmajor Lakótelepi Bölcsőde, Gondozási Központ, Ferenczy Múzeumi Centrum, Hamvas Béla Pest Megyei Könyvtár, Szentendre Város Egészségügyi Intézményei költségvetési szerveknél a betöltetlen álláshelyeket zárolom, azokat kizárólag polgármesteri engedéllyel tölthetik be,
2. az 1. pontban felsorolt intézmények a személyi előirányzataikon belül jutalmat nem állapíthatnak meg,
3. az 1. pontban felsorolt intézmények, valamint az önkormányzat fenntartásában lévő gazdasági társaságok bruttó 200.000 Ft felett kötelezettséget - a már megkötött szerződéseikből eredő fizetési kötelezettség kivételével - kizárólag a polgármester jóváhagyásával vállalhatnak, az így vállalt kötelezettség összességében a működési kiadásaik a 2020. évi módosított működési célú költségvetési támogatások 1/12-ed részének megfelelő összegét nem haladhatják meg.
4. hatályon kívül helyezem a 159/2020. (XI.25.) polgármesteri határozatot.

**Felelős:** intézményvezetők, gazdasági társaságok vezetői

**Határidő:** azonnal, **veszélyhelyzet fennállásáig**

**Végrehajtásért közvetlenül felelős**: intézményvezetők, gazdasági társaságok vezetői

Szentendre, 2020. december 17.

**Fülöp Zsolt s. k.**

polgármester